El pla de mobilitat, fins al juny\nL’Ajuntament consulta al veïnat de Can Mas més solucions per pacificar el carrer de Sant Jaume i exposa les inversions aprovades en Via Pública per l’entorn de l’escola Martinet. A partir de l’estiu, es farà una prova pilot per ampliar voreres.\nEl sentit únic del carrer de Sant Jaume, una de les propostes de pacificació de la via recollides al Pla de Mobilitat de Ripollet, haurà d’esperar fins almenys l’aprovació definitiva del document. La regidoria de Mobilitat espera que el pla, la tramitació del qual s’ha endarrerit un any, retorni a l’Ajuntament al mes de juny. Entretant ha reprès les assemblees ciutadanes als barris amb la convocatòria dissabte passat d’una trobada a l’escola el Martinet i, el dissabte 20 de maig, al Casal d’Avis, sobre el carrer de Balmes.\nEl regidor de Mobilitat Fran Sanchez va explicar a veïns i famílies de l’escola El Martinet, la intenció del govern municipal d’ampliar les voreres del carrer de Sant Jaume, en el tram del carrer de Sant Josep al carrer de la Mercè, suprimint l’aparcament d’una de les bandes. Les places perdudes es recuperaran amb una intervenció al carrer de la Indústria, on l’aparcament en línia passaria a ser de semibateria, informa el regidor. La proposta es testarà a partir dels mesos de juny i juliol, amb una prova pilot que consistirà en la supressió de l’aparcament i el marcatge provisional de l’espai per a vorera.\nEl regidor de Manteniment i Neteja de la Via Pública, Santos Gómez va detallar els projectes d’inversió per restaurar i pavimentar el sòl d’un solar adjacent a l’escola Martinet, que s’utilitza com aparcament, i per ampliar el patí del centre escolar amb la incorporació d’una franja de terreny del carrer indústria-Font de Can Mas. Els dos projectes formen part del paquet d’inversions amb partida aprovada en el ple municipal d’abril, i han estat demandes del veïnat, el centre o les famílies.\nMalgrat això, l’adequació de l’aparcament, amb un pressupost de partida de 50.000 euros que inclou pintura i senyalització, genera opinions contraposades. Si bé s’utilitza per aparcar-hi, el solar està qualificat d’equipament i seria una de les opcions per una futura ampliació de l’edifici del Martinet en cas que prosperi la demanda de ser escola-institut.\nEn declaracions a Ripollet al dia, Santos va explicar que el manteniment i la reposició de graveta de l’aparcament suposa un cost anual a l’Ajuntament d’uns 15.000 euros pel que la inversió, encara que fos provisional, s’amortitzaria en pocs anys.\nPARTICIPAR PER DECIDIR\nLa represa de les assemblees ciutadanes s’emmarca en la voluntat de l’equip de govern de consultar als ripolletencs les actuacions, més enllà del pla de mobilitat, va justificar Sánchez. “ Si els veïns no veuen bé una actuació, aquesta no es farà”, va dir en referència a les propostes de pacificació de Sant Jaume. En aquest sentit, Santos va fer una crida a participar a les assemblees.\nLa propera, el dissabte 20 de maig al Casal d’Avis, tractarà sobre la convivència de vianants i trànsit al carrer de Balmes, via on la circulació s’ha tallat puntualment en caps de setmana per esdeveniments especials, com el dia sense cotxes o la festa del Ripollet Cultiva’t, diumenge passat. El dia 23 de maig està previst a més presentar públicament les conclusions de la primera fase d’estudi de les olors de l’Ecoparc. — JJR\nEl pla de mobilitat sostenible inicia per fi el seu recorregut\nMés en aquesta categoria: « Plans d’ocupació: l’Ajuntament de Ripollet contractarà com a mínim 113 persones en atur entre 2017 i 2018 Estudiants de tres instituts recullen més de 4.000 litres de deixalles en només un matí »


Les activitats intergeneracionals i el teatre tenen també molt bona resposta de públic\nLa XIX Setmana de la Gent Gran de la Pobla de Claramunt ja és història. Uns intensos vuit dies d'activitats que han conjuminat les activitats lúdiques, amb la cultura i amb iniciatives de contacte intergeneracional.\nUn dinar que va aplegar gairebé 230 persones al restaurant Mas dels Vivencs va posar punt i final a la Setmana de la Gent Gran de la Pobla. Vuit dies en què les persones de la tercera edat van poder gaudir d'un ampli ventall d'activitats, com un bingo, un ball o una excursió a Lleida. Tot i la que la pluja va estar present en gairebé tots els actes no va aconseguir deslluir aquesta gran setmana. El dinar del diumenge va comptar amb l'assistència de la coneguda periodista Sílvia Cóppulo; de l'alcalde, Santi Broch; de la regidora de Benestar Social, Carme Vallès, i del president de l'Associació per a l'Oci de la Gent Gran, José Herrera.\nAquesta mateixa jornada, en finalitzar l'àpat, es va homenatjar l'àvia i l'avi més grans del municipi, Pilar Soteras, de 103 anys, i Ramon Cervelló, de 95 anys, que no van poder ser presents a l'acte i a qui es va anar a visitar el dia abans per fer-los l'homenatge. També es va fer un reconeixement als poblatans i les poblatanes nascuts entre el 1942 i el 1944. Dels 51 homenatjats, 27 van assistir a la festa. Com a obsequi van rebre una reproducció de ceràmica de l'església de Santa Maria. A continuació, hi va haver el torn de parlaments. La primera a intervenir va ser la regidora de Benestar Social, Carme Vallès, que va agrair la participació dels poblatans i les poblatanes a les jornades, així com de les persones que havien col·laborat en diverses activitats, com el 'Juguem Plegats'.\nTambé va parlar Josep Gallardo, en representació de l'Associació per a l'Oci de la Gent Gran, que va fer una crida als presents perquè s'apuntin i participin a l'entitat. Després va parlar l'alcalde, Santi Broch, que es va referir a la situació política que s'està vivint a Catalunya i a Madrid i va expressar el desig de "retorn a la normalitat". Broch va remarcar la importància de les àvies i els avis en la societat actual i en les famílies i va destacar la bona acollida de les propostes programades dins de la Setmana de la Gent Gran.\nI aquest torn el cloïa la periodista Sílvia Cóppulo, que es va referir al bon ambient que es respirava en el dinar i a la bona feina de l'Ajuntament per tirar endavant iniciatives com les jornades dedicades a la gent gran. Abans del dinar, Cóppulo va signar el Llibre d'Honor a l'Ajuntament. La festa es va acabar amb un ball a càrrec del grup A Vives Veus, que es va allargar fins a les 7 de la tarda. Tots els assistents van rebre un obsequi com a record de la XIX Setmana de la Gent Gran.\nNo només el dinar va tenir molt seguiment, també va triomfar la comèdia 'Ruth i Mercè. Separades... i què?', que van protagonitzar Mayte Carreras i Cristina Solà. Unes 130 persones es van aplegar, el dissabte 2 de juny a la tarda, a l'Ateneu Gumersind Bisbal per no parar de riure durant gairebé una hora i mitja. Una altra de les iniciatives que va ser tot un èxit i que era una novetat va ser l'exposició "Entre el passat i el present", que es va poder veure a la Sala Municipal del diumenge 27 de maig al dissabte 2 de juny. La mostra la va organitzar l'Agrupació Fotogràfica Castell de la Pobla de Claramunt i era una col·lecció de fotografies de l'abans i l'ara dels poblatans i les poblatanes de la tercera edat que van voler col·laborar en la iniciativa. Va ser una exposició molt visitada.\nAvis i néts, al 'Juguem Plegats'\nUna altra vegada, el Juguem Plegats va tenir molt bona acollida. Enguany l'activitat, a causa de la inestabilitat meteorològica, es va fer a l'Ateneu Gumersind Bisbal. Hi havia diversos tallers, com pintar la cara, fer trenes, fer punts de llibre o jugar a estirar la corda. També es va fer una ballada de sardanes i hi va haver berenar per a tots els nens i nenes, a qui també es va obsequiar amb una bossa de llaminadures. La festa va comptar amb la col·laboració de l'Associació per a l'Oci de la Gent Gran, a més d'una vintena de poblatans i poblatanes.


ALOCIX RESULTATS: CINQUENA JORNADA a #CopaCatB LIDERS Lluisos i Ripollet\nCINQUENA JORNADA a #CopaCatB LIDERS Lluisos i Ripollet\nDos equips imbatuts en la lluita pel PRIMER LLOC Lluisos i Lliçà.\nCinc equips pels tercer lloc Roser Artés, Bisbal, Ciutat Vella i Girona.\nMILLOR ATAC Cerdanyola i Granollers (90).\nMILLOR DEFENSA Lluisos (61)\nEl partit de la jornada amb les cameres de la Xarxa de Tv locals en l’espai Bàsquet en Joc, com testimonis el Bisbal quart classificat rebia la visita del líder Lluisos, ambdós equips, separats per una sola victòria, per tant el primer lloc en joc, victòria visitant (61-67), que deixa als de Gracia en la lluita pel primer lloc i els de l’Empordà perden un lloc i ara son cinquens. Destacats el local Dídac Poch 15 punts i el visitant David Capellas 21.\nAl Feliu i Codina Horta vs Mollet “B”, dos equips que buscaven el segon triomf per tal d’allunyar-se de la zona de perill, victòria ajustada dels del Vallès (80-83), que ara son desens, els locals continuen penúltims. Destacats els locals Alfons Pilan 18 punts i el seu company Pol Martínez 17 i per part visitant Imanol Martínez 26 i Jonathan Seidi 19.\nA Guiera el Cerdanyola amb una única victòria, rebia al darrer classificat Vedruna, que encara no havia guanyat i tenia l’oportunitat de sortir del fatídic lloc 14, però no va ser així, victòria del “Sarda” (90-71), que manté als locals en vuitè lloc. Destacats Albert Salat amb 22 punts i Genis Tena 18, per part local i pels visitants Bernat Traveria 18.\nA l’Estació del Nord el Roser, que després de començar amb dues victòries havia encadenat dues derrotes volia tornar al camí dels triomfs i davant tenia al Ceb els de Girona, venien de perdre l’imbatibilitat i liderat, victòria dels barcelonins (81-69), que pugen fins al tercer lloc i el Ceb ara es setè, per tant ambdós equips han intercanviat posicions. Destacats Albert Sulleva 23 punts pels locals i pels de Girona Toni Espinosa 26.\nEl Ciutat Vella, amb bona dinàmica després de superar al Roser rebia al Granollers, els del Vallès, que vàren perdre de locals, en un final ajustat anirien a pel segon triomf, victòria pels de la capital del Vallès Oriental (79-90), que son onzens i els locals mantenen la mateixa posició, sisens. Destacats José Antonio Bernuz 20 punts i Marc Marin 18, pels de Barcelona i Carles Homs 20, pels visitants.\nA la Nau del Clot dos equips amb el mateix balanç 1/3, Grup Barna vs Mataró “B”, buscaven un triomf per allunyar-se de la part baixa, victòria visitant (65-69), que permet als del Maresme allunyar-se del descens i als del Barna, queden a una victòria d’aquest perillós lloc. Destacats Adrià Arques 17 punts, pel locals i Pol Canovas 16, pels visitants\nFinalment en l’últim partit de la jornada l’Artés cinquè classificat rebia al co-lider Lliça, separats per una sola victòria i podria estar el liderat en joc, victòria vallessana (84-88), que els permet seguir en la lluita pel primer lloc i per la seva part els artesencs queden a dues victòries. Destacats Hasain Bunnell 23 punts i Tatsuya Sakai 21, per part de l’Artés i pel Lliçà Japet Joseph 26 i Ramón Espuña 17.\nLÍDER imbatut Ripollet i MILLOR ATAC (99).\nSEGON Ademar amb una única derrota.\nSis equips en la lluita pel TERCER lloc: Badalonés, Circol, Santa Coloma, MILLOR DEFENSA (58), Ploms Salle, Castellar i Alpicat.\nEl partit de la jornada era el que es jugava a Sabadell entre el Bàsquet Pia i l’Alpicat, ambdós equips amb el mateix balanç 2/2 vuitè i onzè, respectivament i que havien ensopegat l’anterior jornada, victòria visitant (59-62), que situa als de la Terra Ferma en la lluita pel tercer lloc. Destacats pels sabadellencs Oriol Andrés 15 punts i Edgar Solsona 16, pels visitants.\nA la Plana el Badalonés rebia la visita de l’Aese, els locals amb l’objectiu d’apropar-se a la part alta i els de l’Hospitalet allunyar-se de la part baixa, victòria local en un partit de poca anotació (52-48), que situa als locals en tercer lloc. Destacats Eric Balagué amb 17 punts pels de Badalona i Eduard Real 10, pels de Santa Eulàlia.\nA Reus un altre partit igualat, dos equips amb el mateix balanç 2/2, Ploms Salle i la Uesc, els del Baix Camp venien de perdre de dos punts i els vallessans guanyaren de locals, victòria local (69-58), que deixa als de Reus sisens i als del Vallès novens. Destacats en anotació Jonathan Medina 31 punts pels locals i Ignasi Juni 10, pels de Sant Cugat.\nA Badalona el Circol amb 2/2 i volen mirar cap amunt rebien al sorprenent “fanalet vermell” el Molins, que encara no havia guanyat cap partit i així seguirà, ja que es va donar victòria local (75-63), que situa als de Badalona en la lluita pel tercer lloc. Destacats el local Marc Arregui 14 punts i el visistant Jordi Bujaldón 13.\nA Castellar els grocs-i-negres del Vallès volien mantenir el seu “idil·li” amb el Puigvert, on portaven un 2 de 2, enfront tenien al Sitges, els de la “blanca Subur” havien estrenat el seu compte de victòries i volien allargar la dinàmica guanyadora, nova victòria dels de Castellar de locals 3 de 3, en un partit que va començar amb domini local amb una màxim avantatge de 18 punts (39-21) al minut 13 de partit, però en aquest moment va venir la reacció visitant, que amb un parcial de (9-20), deixava la diferencia al descans amb només 7 punts favorable als de Jodrà, però la reacció visitant no va tenir aturador així als quatre minuts de la represa es posaven per davant (53-55), moment en que els vallessans tornaren agafar el control del partit per aconseguir una lluitada victòria final . Destacats per part local Jordi Navarro 15 punts i Alex Hernádez 14 i per part dels del Garraf Jordi Boronat 17 i Marcus Harris 16.\nA Tortosa prova de foc pel líder invicte Ripollet, que tenia davant un dels aspirants als llocs d’honor com son els Cantaires, que amb 2/2, volia mirar cap amunt i el líder es va mostrar intractable una setmana mes aconseguint la victòria (92-99). Destacats pels locals André Delmon 19 punts i José Antonio Hernández 16 i pels visitants Roger Vilanova 22 i Albert Ortega 31.\nEm l’últim partit de la jornada també a la Plana duel directe entre el tercer, Maristes Ademar i el quart classificat, Santa Coloma ambdós amb el balanç 3/1, victòria pel Ademar (64-54) que es situa segon i els colomencs en lluita pel tercer lloc. Destacats Marc Hermoso 17 punts pels locals i Marc Fernández 16 per part visitant.\nPublicado por alocix en 10:24


Uns 800 professionals de l’ICS participen en unes jornades de treball sobre direcció per objectius i acords de gestió | InfoICS\n← L’Hospital d’Igualada i els CAP de l’Anoia atenen i tracten infants amb obesitat\nReconeixement internacional per a la infermeria de l’Hospital Vall d’Hebron →\nPosted on 24 febrer 2015\tby icscat\nUn total de 800 professionals, assistencials i no assistencials, han participat en unes jornades informatives i de treball sobre direcció per objectius (DPO) i acords de gestió a l’Institut Català de la Salut. Les jornades s’han distribuït en nou sessions celebrades al llarg d’aquest mes de febrer i hi han participat professionals de tots els territoris, equips d’atenció primària i hospitals de l’ICS. El format de la jornada s’ha estructurat de la manera següent. Primer, s’ha fet una sessió d’una hora on s’ha informat sobre l’estructura de la Direcció Assistencial i les línies estratègiques assistencials, les generalitats de la direcció per objectius i els acords de gestió 2015.\nLa sessió informativa era a càrrec del director assistencial, Antoni Juan; de la responsable de l’Àrea d’Atenció Primària i d’Atenció a la Comunitat, Rosa Morral; de la directora de Recursos Humans, Sara Manjón, i del cap de la Secretaria Tècnica, Josep Maria Giménez. Posteriorment, els assistents, un centenar per sessió, s’han distribuït en deu grups de treball que, en diferents sales del Centre Corporatiu de l’ICS, han debatut i fet aportacions sobre les DPO i els acords de gestió. Al final de la jornada, el coordinador de cada grup de treball ha exposat a la resta dels assistents el resum del debat i de les aportacions de cada grup. S’ha tancat la sessió amb una ronda oberta de participació i amb les conclusions de Rosa Morral i Antoni Juan.\nAquestes jornades s’emmarquen dins les iniciatives de la Direcció de l’ICS per tal de potenciar la participació dels professionals i recuperar el valor de la direcció per objectius com una eina útil per definir i concretar quins són els objectius corporatius, grupals o de servei i individuals. A més es pretén reforçar la idea que, tot i que en els últims anys el complement de retribució variable associat a l’assoliment de les DPO s’ha vist reduït a la meitat, aquesta pot ser una eina que fomenti el diàleg entre comandaments i professionals, als quals es dóna tota la informació necessària per compartir els objectius corporatius i es compta amb la seva participació en la definició dels objectius grupals i individuals.\nCom a resultat de les jornades s’elaborarà un document de bones pràctiques sobre direcció per objectius en el marc de l’ICS. Igualment, algunes de les aportacions, en què hi ha hagut coincidència majoritària entre els diferents grups, es consideraran per ser incorporades en els acords de gestió al llarg dels propers exercicis.\nD’altra banda, el fet d’informar sobre els acords de gestió a principis d’any i de recollir les aportacions dels professionals que han participat en aquestes jornades permetrà que el calendari de les DPO s’avanci, de manera que els professionals disposin dels seus objectius durant el primer trimestre de l’any, aspecte històricament reivindicat i en el qual han coincidit els professionals que han participat en les sessions.\nAquesta entrada s'ha publicat en Notícia i etiquetada amb acords de gestió, Centre Corporatiu de l'ICS, Direcció de l'ICS, direcció per objectius. Afegiu a les adreces d'interès l'enllaç permanent.


Les captures d'angula a l'Ebre cauen a la meitat el 2019\nLes captures d'angula al Delta de l'Ebre cauen a la meitat el 2019\nEls pescadors creuen que els efectes del canvi climàtic poden influir en la pesca, després de la bonança d'aquest hivern\ndivendres, 12 d’abril 2019 - 10:56h\nEl Delta de l'Ebre, en una imatge d'arxiu | ACN\nLa campanya de l'angula al Delta de l'Ebre s'ha tancat enguany amb una disminució de, pràcticament, la meitat de les captures respecte les efectuades l'any passat. Així ho constaten les dades de la Confraria de Pescadors de Deltebre, al Baix Ebre, que centralitza la comercialització de les captures de tot el Delta: no s'ha arribat als 600 quilos pescats davant dels 1.100 registrats al tancament de 2018. Tot i que, tradicionalment, és una pesca amb alts i baixos en anys alternatius, el secretari de la Confraria, Pascual Chacón, ha apuntat que les condicions climàtiques benèvoles d'aquest hivern haurien influït decisivament en aquesta caiguda: les temperatures han estat molt suaus, no s'han produït precipitacions ni grans nevades als Pirineus que hagin incrementat els cabals de l'Ebre i les llevantades o episodis de vent han estat comptats. «El canvi climàtic ens afecta», assegura Chacón.\n«No és que no n'hi hagi d'angules. És la confluència del temps», ha reiterat Chacón sobre el descens de les captures experimentat durant aquesta campanya, que es va obrir l'1 de novembre de 2018 i s'ha tancat aquest passat 20 de març. Tot i l'espectacularitat de la caiguda, aclareix que no és el primer cop que detecten campanyes alternances irregulars d'un any per l'altre, segons la creença arrelada popularment al sector.\nEl factor climàtic, determinant\nAra, però, els pescadors d'angula del Delta de l'Ebre són conscients que, més enllà de les condicions peculiars necessàries per a la pesca de l'angula —l'aleví de l'anguila que creua l'Atlàntic i l'estret de Gibraltar des del mar dels Sargassos per remuntar els rius—, el factor climàtic està influint més que mai en la seva sort. Si l'any anterior les llevantades de la tardor van permetre superar la tona, l'hivern «climatològicament primaveral» ha estat decisiu. «La poca pesca que hem tingut ha estat els tres dies que ha fet mal temps», reconeix Chacón. Els cabals fluvials abundants i els temporals de llevant són els reclams fonamentals per atreure l'angula a remuntar el riu.\nAixí, com qualsevol activitat pesquera, recorda el secretari de la Confraria de Deltebre, el comportament de les espècies piscícoles —tant des del punt de vista reproductiu com del desenvolupament— està directament per les condicions del medi, requereix unes condicions climàtiques concretes. I, actualment, el sector percep que aquestes condicions estan canviant. «Tothom està notant un canvi climàtic important. Ens afecta: estàvem acostumats que de novembre a desembre teníem vents de dalt, llevantades, fred i enguany no ha estat així. No hi ha hagut desgel i no ha baixat aigua», subscriu.\nLes baixes captures no fan augmentar els preus\nTot plegat s'ha traduït en jornades, durant els últims dies hàbils de març, amb captures totals a tot el Delta de només uns quatre quilos d'angula. En general, calcula Chacón, els prop de 300 pescadors autoritzats a tot el Delta de l'Ebre han capturat de mitjana uns 2,5 quilos cadascun. En canvi, aquestes baixes quantitats no han suposat un increment de preus. «No puja. La Unió Europea està dins del CITES —el conveni que regula el comerç internacional d'espècies amenaçades— i no es permet l'exportació: només a l'interior d'Europa. Va a l'engreix en bona part i no al consumidor final», certifica.\nEls preus se situen entre els 200 i els 300 euros el quilo. Únicament durant el període que va entre novembre i finals de desembre, davant l'expectativa de l'increment de consum nadalenc, aquestes xifres repunten cap a la part superior. Amb tot, Chacón precisa que una major disponibilitat d'angules atreu més els compradors, perquè facilita i abarateix el seu transport. A diferència de dècades passades, la producció menys elevada s'ha vist compensada amb una millor valoració econòmica. «Tenim menys pesquera però si hagués anat econòmicament millor, compensaria», tanca.\nEbre pesca Baix Ebre Montsià


Touristforum - Vail\nVail és la més famosa , la més desitjada i la major estació de Colorado. Ofereix un domini molt variat i totalment connectat per moderns i eficients remuntadors. I algunes de les seves zones són úniques, com les famoses Back Bowls, possiblement el major espai obert per esquiar fora pistes de tot Estats Units. I tot això amb neu “made in Colorado” !\nCheck-in en el teu aeroport d'origen 120 minuts abans de l'hora prevista per a la sortida del vol amb destinació Estats Units. A l'arribada a l'aeroport internacional de Denver, trasllat al teu allotjament reservat a Vail. A l'arribada a l'allotjament, previst check-in i primera nit a Vail.\nTindràs 6 dies complets per gaudir de les pistes de Vail i també de les estacions veïnes de Beaver Creek i Summit County incloses en el forfait. En total són 7 nits a Vail.\nA l'hora indicada trasllat a l' aeroport de Denver. Check-in i embarcament en el vol de tornada al teu aeroport d'origen. Nit a bord.\nLa major estació totalment connectada de Colorado.\nExcepcionals zones fora pistes com els famosos "Back Bowls ".\nPoble molt animat i amb molt a fer a més d'esquiar.\nForfait vàlid també a Beaver Creek i Summit County.\nVols anada i tornada en línia regular a Denver i taxes d'Aeroport\nTrasllat d'anada i tornada en bus de línia regular des de l'aeroport fins a Denver.\n6 dies de forfait per tots els remuntadors de Vail, Beaver Creek, Keystone y Brekenridge\nVail és una de les millors estacions d'Amèrica. Destaca en molts aspectes, però potser la comoditat i el servei de gran qualitat són les seves millors virtuts. En definitiva, excel·lents hotels a peu de pistes, remuntadors còmodes, ràpids i eficients, més de 5200 acres de pistes totalment connectade sense treure els esquís. I, sobretot, pistes molt, molt, molt cuidades, trepitjades de forma excepcional i amb la neu de Colorado, seca i abundant, recobrint tota la muntanya. Una visita a Colorado, especialment uns dies a Vail, és un somni que tot esquiador vol fer realitat almenys un cop a la vida. Quan estem a Vail descobrim el perquè amb cada viratge que fem. Es tracta d'una estació ideal per a qualsevol nivell, no cal ésser un expert per a poder gaudir de les seves pistes i la seva fantàstica qualitat de neu.\nA la zona alta de l'estació tens pistes fàcils, a la part baixa no tantes però al ser pistes amples i amb una neu treballada de forma excepcional fa que els principiants no tinguin problemes i puguin millorar. Si contractem un dels experts monitors de les escoles d´esquí de Vail aquesta millora serà molt fàcil d'aconseguir.\nVail és una estació ideal per a esquiadors intermedis pel nivell mitjà de les pistes. La zona de Vail Village i Lionshead estan plenes de llarguíssimes pistes negres, vermelles i blaves que permeten llargues baixades sense haver de parar. A més permet petites escapades a la neu sense trepitjar per anar practicant. La neu de Colorado és ideal per a iniciar-se en la pràctica del fora pista. Els famosos Back Bowls, de fet , tenen una dificultat limitada de manera que si un es defensa en vermelles pot iniciar-se al fora pistes sense patir.\nEls experts trobaran molts fora pistes i no només a la zona de bowls, també a Blue Sky Basin hi ha opcions excel.lents. A més de poder contractar el cat -ski o heli -ski per poder gaudir al màxim la famosa neu pols de Colorado.\nVail està format per diversos pobles diferents. El millor i més cèntric és l'original, conegut com Vail Village. Construït als anys 50 imita un poble tirolès i, un cop t'hi acostumes, és un lloc molt agradable, animat i ideal per passejar i gaudir de l'après-ski. Un altre dels pobles, Lionshead, també és òptim i amb accés directe a les pistes i una bona situació per gaudir les tardes de l'après-ski o altres activitats. La resta de pobles o zones no estan tan ben situats per accedir als remuntadors principals a peu, però hi ha un bon servei de ski- bus gratuït enllaçant tota la zona.\nHigh Noon Express Lift Chair ©Vailresorts/Dan Davis\nVail ©Vailresorts/Liam Doran


Salut atén els requeriments de l’Ajuntament de Salt i insta a realitzar una neteja de tota la via pública per garantir la protecció dels veïns i veïnes – InfoSalt\nSalut atén els requeriments de l'Ajuntament de Salt i insta a realitzar una neteja de tota la via pública per garantir la protecció dels veïns i veïnes\nEl consistori ha donat un termini de 24 hores a la concessionària (FCC Medio Ambiente) perquè comenci aquesta neteja exhaustiva\nSi en aquest termini no s’inicia aquest servei, l’Ajuntament ja té a punt un dispositiu propi\nDes del departament de Treball s’ha informat que aquest migdia s’ha convocat una nova taula de mediació amb les dues parts implicades en el conflicte laboral, empresa i treballadors\nEl departament de Salut de la Generalitat ha atès al requeriment de l’Ajuntament de Salt per tal de permetre les mesures oportunes davant la situació d’insalubritat en la qual es troba el municipi després de 21 dies de vaga del servei de neteja viària i recollida d’escombraries de la ciutat. Concretament, l’informe de Salut estableix que:\n“Per tal de garantir la protecció de la salut dels i de les ciutadanes és necessari que, el més aviat possible, es procedeixi a una higiene adequada de la via pública, amb una recollida d’escombraries i una neteja dels carrers i els espais públics afectats”.\nL’Ajuntament ha donat un termini de 24 hores a l’empresa concessionària (FCC Medio Ambiente) perquè atengui el requeriment de la Generalitat i iniciï la neteja. Si aquest servei no es duu a terme, l’administració local ja té a punt un dispositiu propi.\nL’alcalde de Salt, Jordi Viñas, ha explicat que “des del primer dia, per garantir el compliment dels serveis mínims decretats per Treball i protegir els drets dels nostres veïns i veïnes estem realitzant auditories mediambientals, sanitàries i policials”.\nEn aquesta línia, Viñas afegeix que “tota aquesta documentació ja va ser utilitzada per Treball per emetre un primer informe on aclaria els serveis mínims i va permetre començar a solucionar la problemàtica de salut pública que s’estava generant. Com la brossa acumulada després de quinze dies d’incompliments i els treballs que l’empresa està realitzant per posar-se al dia no són suficients, hem demanat un nou informe a la Generalitat i se’ns ha traslladat una resposta on s’insta a una neteja immediata i exhaustiva de la xarxa viària, requeriment que ja té l’empresa”.\nD’altra banda, el departament de Treball ha informat que aquest migdia s’ha convocat una nova taula de mediació. Viñas exigeix que les dues parts implicades en el conflicte laboral, empresa i treballadors, “no s’aixequin de la taula fins que arribin a acord, amb propostes justes i assumibles per a tothom”.


COM CONTROLAR LA IRA – La Baula\nA vegades ens passa que els nostres fills i filles fan alguna cosa i saltem, sentim com si tinguessin l’habilitat de tocar-nos aquell botó que fa que un munt d’emocions surtin una mica incontrolades, un crit, molts crits, un cop de porta , un cop al cul…. És la ira. .Com una ona expansiva una energia ens puja de la panxa fins al cap, notem com se’ns calenta la cara i reaccionem gairebé sempre malament, d’una manera que no ens agrada i menys amb els nostres fills. Ja vam parlar en un altre article sobre la necessitat de reconèixer que en realitat ells no ens toquen cap botó, que el botó el toquem nosaltres o més ben dit deixem que el ressort que ens fa mantenir centrats, salti perdent el control sobre els nostres actes i les nostres paraules. Per això tant sovint no ens reconeixem i pensem que no ens agradem quan reaccionem així, ens sentim culpables, mals pares. Però podem fer-hi alguna cosa abans, abans que tot salti pels aires. Una cosa molt útil és poder observar durant uns dies que és allò que ens fa saltar, si ho reconeixem serà més fàcil prevenir-ho o estar alerta de no saltar . Si un comportament, unes certes paraules, del nostre fill ens molesten especialment, primer detectem-ho. Segon pensem’hi, perquè? Què em passa que això que diu concretament em dol tant que fa que reaccioni amb ira? Sovint són coses relacionades amb nosaltres, sinó suportem la mentida, l’engany, si sentim que no ens respecten, si perdem el control vers ells… són coses que requeriran d’un treball personal molt profund per canviar-les. Però si les tenim localitzades podrem posar-nos semàfors que es posin grocs per no deixar que arribin al vermell. Si estem acompanyats en les situacions de conflicte, podem pactar amb la nostra parella què fer quan veiem que estem a punt de saltar, podem pactar una paraula clau per dir-li a l’altre que necessitem que intervingui i marxar de la situació. Si no podrem controlar els nostres actes, és molt millor marxar i respirar, contar fins a 10 i pensar com a adults com hem de respondre a aquella situació. Quan estàs sola i no hi ha ningú que et pugui donar un cop de mà, el teu propi fill t’hi pot ajudar. Li pots explicar que hi ha vegades que no t’agrada com reacciones i que et costa controlar-te i fas coses que després et saben greu, com cridar-lo. Per tant que quan et sentis d’aquesta manera marxaràs uns minuts a la l’habitació i que parlareu després. Amb això també li estem ensenyant a buscar els seus propis recursos quan es trobi en situacions en les que perd el control de les seves emocions. Perquè un dia saltem a la mínima i un altre sabem com controlar-la ? i et dius allò, avui ho has fet bé! Doncs hi ha condicionants generals que cal tenir en compte quan creuem la porta de casa, estem cansades? Hem dormit poc? Hem tingut un mal de dia a la feina? El ressort és més tens o menys en funció de com estem nosaltres i per tant la rapidesa amb la que es deixarà anar depèn molt de com estem. Per tant ser-ne conscients també ajuda i molt, i verbalitzar-ho, dir -ho als nostres fills, avui estic molt cansada o trista, necessito que m’ajudeu fent tal cosa… és una cosa que funciona molt bé, els infants per petits que siguin se senten tractats com a persones responsables i es comporten com a tals. Llegir llibres, o articles sobre el tema ens ajudarà a prendre’n consciència, parlar-ne amb la nostra parella, deixar-nos interpel·lar i fer-ho nosaltres amb ella, que ens faci de mirall ens pot ajudar a entendre’ns millor que ens passa. La ira i el que l’acompanya, crits i violència mai son bons companys en l’educació dels nostres fills i filles, i en canvi es converteixen en bumerangs molt difícils de controlar que lluny de mitigar el comportament que tant ens ha molestat l’acostuma a amplificar A més mostra comportaments als nostres fills que aprendran ràpidament i el dia que menys pensem ens faran de mirall retornant-nos el que nosaltres un dia els vam ensenyar a fer, a descontrolar-nos a cridar. Ara que s’acosten vacances i més temps per estar amb ells, posem-nos-ho com a deures d’estiu, serà dur però valdrà molt la pena.


41º 41,829'N ; 2º 38,466'E\nActualment només podem conservar les runes del que va ser un monestir força important durant l'edat mitjana. Les notícies més antigues que es conserven d'aquest cenobi daten de l'any 1145, quan Guerau III de Cabrera, vescomte de Girona i d'Àger va cedir un alou, conegut amb el nom de Fredena i que estava situat entre Hostalric i Montpalau, a un monjo eremita per tal que hi construís un temple dedicat a Santa Maria. En 1177 es té constància de l'existència d'un cenobi que seguia la regla de Sant Agustí.\nDurant els segles XII i XIII va rebre nombroses donacions, que van permetre créixer considerablement el cenobi i el seu poder a la zona. Malauradament en el segle XIV es va truncar aquest moment d'esplendor pel despoblament que va començar a patir la zona, un fet que es va agreujar amb la pesta negra. En documents de finals del segle XIV es posa de manifest el mal estat de conservació del priorat. De fet algunes dependències estaven enrunades. En 1431 es va produir un terratrèmol, que va causar nombrosos desperfectes en els edificis.\nEn 1592 el priorat va ser adjudicat a la recent creada diòcesi de Solsona, que van encarregar-se de documentació del cenobi i van cobrar les seves rendes, però no es van encarregar del manteniment dels edificis, que en el segle XVII ja estaven ensorrats a excepció de l'església. que va seguir en peus fins a finals del segle XIX.\nDel conjunt monàstic només es conserva l'església, edificada a finals del segle XII, combinant elements romànics amb les noves línies gòtiques.\nL'església està formada per una sola nau capçada a l'est per un absis semicircular, en el que s'obre una finestra central de doble esqueixada.\nComença a ser habitual trobar les parets d'aquests edificis històrics plenes de pintades, fetes per brètols sense cap mena d'educació i respecte pel nostre passat, per la nostra història i el nostre patrimoni. En aquest cas una petita espelma, brillant entre les runes, ens fa pensar que no tot està perdut i que encara hi ha gent que estima i valora aquestes mil·lenàries pedres.\nAl costat dret de l'absis trobem un petit arcosoli, destinat a guardar-hi els elements litúrgics.\nLa nau estava coberta amb una volta apuntada, que arrencava d'una senzilla motllura. Malauradament part d'aquesta volta s'ha esfondrat, conservant-se només el sector més proper a la capçalera. Les preocupants esquerdes de l'absis ens fan témer per l'estabilitat del que s'ha conservat fins als nostres dies.\nTambé es van ensorrar el cor elevat que hi havia als peus de la nau.\nEn el mur oest s'obria la porta principal del temple. Interiorment estava formada per un arc de mig punt adovellat. Es probable que exteriorment estigués decorada amb alguna arquivolta recolzada en columnes a jutjar per l'espoli que ha patit i l'estat de degradació en que es troba.\nEn el mur sud hi havia una altra porta, que comunicava amb el claustre i les altres dependències monacals.\nEn la part exterior del mur trobem la marca de l'antiga teulada i els forats on anaven les bigues de fusta que servien de suport a la coberta de la galeria nord del claustre.\nDe la resta de dependències monacals d'època medieval no en queda res. Al costat del temple veiem un edifici en runes, que correspon a una masia que es va construir en el segle XVIII amb les pedres del cenobi.\nAlgunes de les fotografies mostrades en aquesta pàgina no tenen la definició desitjada, ja que la meva visita al temple va coincidir amb una intensa pluja, prèvia al temporal de neu de principis de gener del 2010.


Els alumnes del Màster en gestió esportiva d'INEFC fan un curs sobre turisme i esport a la Seu d'Urgell — Ajuntament de la Seu d'Urgell\nSou a: Inici Notícies Els alumnes del Màster en gestió esportiva d'INEFC fan un curs sobre turisme i esport a la Seu d'Urgell\nDes d’avui i fins aquest diumenge, els alumnes que realitzen el Màster Oficial en Gestió Esportiva d’INEFC Lleida fan una estada a la Seu d’Urgell on portaran a terme el mòdul de turisme i esport, curs coordinat pel professor de INEFC Barcelona, Eduard Inglés.\nEls estudiants han estat rebuts aquest matí pel director del Servei d’Esports de l’Ajuntament de la Seu d’Urgell, David Vallvé, pel director d’INEFC, Agustí Boixeda, i pel director del màster, Alfredo Joven, a les instal·lacions de l’Alberg La Valira, espai on s’allotjaran durant aquests quatre dies i on s’impartiran la major part de les classes teòriques del curs.\nAquesta estada dels joves estudiants coincideix amb la celebració de la novena edició l’Escanyabocs, esdeveniment esportiu vinculat a la natura que se celebrarà aquest cap de setmana (21 i 22 de maig) a la Seu, organitzat per l’Ajuntament urgellenc.\nPrograma del curs sobre turisme i esport\nDins del programa d’aquest curs, els estudiants realitzaran un visita al Parc Olímpic del Segre per conèixer de primera mà l’explotació turística de les activitats fisicoesportives en el medi natural. També tindran l’oportunitat de practicar el descens amb open kayak al Ràfting Parc.\nDins del programa d’aquest mòdul, els alumnes coneixeran el projecte europeu Fer de la frontera un Camí cap a la Formació, sessió que anirà a càrrec del professor d’INEFC Barcelona, Feliu Funollet. Val a dir que aquest projecte està inclòs en el Programa Operatiu França-Espanya-Andorra (POCTEFA), subvencionat per fons FEDER de la Unió Europea.\nEls alumnes d’aquest màster també tindran l’oportunitat de conèixer les activitats esportives i turístiques que es porten a terme al Principat d’Andorra.


rebaixes: POETES DE SECÀ AVUI QUE PLOU...\nPOETES DE SECÀ AVUI QUE PLOU...\nLa porta i pilar aguanten la requesta,\nPerò on tenen el cap els dos poetes de secà?\nAvui plou i la terra fresqueja,\nque veuen eixes penses que del nier han marxat?\nConjuguen verbs eròtics o funambulistes ?\nDestrien lletres pensant si rimaran?\nEls han captat molent el blat per fer farina\nque usaran en el coc rapit per lliurar ?\nAi, que em penso, que estan en la mongia\nesperant comís que arribi per ventre atipar.\nLa catifa n’és feta i abans que plogui...,\nAbans... que l’aigua rellisqui, Oh !!\nEl dos poetes no gosen mirar-la\nNo sigui que destrossin el treball.\nI els sobten pilar i porta\nCom cancell que guarda\nDe la pluja que ja cau\nI una simpàtica noieta\nla seva càmera de fotos ha disparat\nEternitzant el moment de nimbe\nDe dos poetes descuidats.\nNOTA.- La Mariona que sempre té la càmera apunt ha fet aquest obsequi,\nen el dia de les CATIFES - com diu ella - pasades per aigua.\nFa dies de tot això, però ha arribat a terme. Anton.\nEtiquetes de comentaris: BLAT, PORTA, TERRA\nTot hi poetes de secà!!! La teua producció correspon a un poeta de regadiu però del de "gota a gota" ja que no s'atura mai aquesta màquina de paraules!!! Enhorabona\nMariona (la noieta!!)\n1 de juliol de 2008 a les 12:56


de juliol 2008 | La paraula nostra\nDes de terres del nord, amics del vent i del sol, manxem amb el plaer que dóna aquesta terra. La bicicleta i la llibertat.\nPenjat per Begonya Mezquita a les 12:13 2 comentaris\nUna resposta de Begonya a un post d’Amadeu m’ha fet memòria d’un parell de viatges que vaig fer l’estiu passat. Un de literari, l’altre de físic, però tots dos íntimament relacionats. M’explique. L’any passat vam decidir visitar el meu cunyat, que viu a Torí, tot aprofitant un vueling a Milà, ciutat a dues hores de camí de Torí. Us en vaig parlar al post en què quedava inaugurada la meua entrada oficial en aquest bloc peculiar. A la capital del Piemont, Ivan hi fa de guionista de sèries de televisió. Amb un èxit sorprenent per a ser un català meridional fent guions –molts d’ells humorístics- en italià. Tornen i catalani!!!. El cas és que Ivan tenia una setmaneta de vacances i allí va anar a parar la meua família. Només ens faltava el tupervare amb la truita. (per cert, fa uns dies que hem tornat de navarra i sembla que els navarresos reclamen la paternitat de la truita de creïlla. En fi...).\nUnes setmanes abans de volar cap a Milà on ens esperaria Ivan, vaig pensar a lligar aquest viatge físic amb un altre de literari. Em va semblar una excusa ben bonica per fer algunes lectures. Vaig esbrinar ací i allà i vaig arribar a Italo Calvino, a Pavese, a Baricco...\nDel Baricco vaig llegir-me, postviatge, Seda i Novecento, dues novel·letes que es llegeixen en un sospir. D’Italo Calvino, de qui recordava uns magnífics vescompte i baró, vaig triar el Marcovaldo, un text que tenia per casa perquè ja l’havia intentat llegir feia uns anys però que havia abandonat perquè no em feia el pes. L’any passat aconseguí acabar-lo però amb no gaire entusiasme. No vaig trobar-li el què.\nI per fi vaig entrar-li, per primer cop a la meua vida, al Pavese. Va ser una troballa realment corprenedora. Les històries i la manera de narrar-les em van sorprendre i copsar d’una manera profunda. Vaig començar, abans del viatge a Torí, amb El bell estiu que esmentava la Begonya. Vaig quedar parat. Torní a abacus i a tresiquatre i em vaig fer amb tres llibres més del’autor de Santo Stefano –un poble proper a Torí. Allí mateix (Ivan viu amb la seua companya Jenny a una casa tocant el Po) vaig llegir-me El diable als turons. Si bé vaig acabar-lo a casa del meu cunyat tombat al llit al costat del seu mac, m’he creat el record que vaig tancar l’última plana pujat a un del meravellosos turons que envolten la ciutat, de l’altra banda del Po. Les colline i el riu que tant s’estimava Pavese. Posteriorment a l’arribada a casa, em vaig llegir La lluna i les fogueres, un llibre absolutament imprescindible. Realment impressionant.\nPer cert, que els dos primers –el bell estiu i el diable als turons- els vaig llegir en una edició de Proa_butxaca molt bonica, amb una tipografia bella. Quina llàstima que els llibres no acostumen a donar informació d’aquesta mena. Només recorde una editorial que sí esmenta el tipus utilitzat: txalaparta. A veure si l’especialista de la casa pot dir-me’n alguna cosa.\nEl cas és que vaig passar un estiu d’escriptors del Piemont, de passejos pel Po, de gelats de gianduia (si no els heu tastat, desconeixeu un dels plaers màxims de la vida), de llibreries que tanquen a les dotze de la nit, de grissini autèntics –més grossos que una rosquilleta i de dos pams de llargs-, de patir el trànsit torinés dins del cotxe d’Ivan, de família, d’un Manel exultant, d’un Joan incipient, de cafeteries on demanaves una beguda i t’oferien un buffet lliure de menjar, d’inacabables gestos poètics amb les mans, de la mole antonelliana, de Pavese.\nUn bell estiu.\nPenjat per Àlex Andrés a les 23:59 5 comentaris\nLes 'plaquettes' de Ricard Giralt Miracle\nArran de la col·laboració amb la Begonya i el Manel Rodríguez-Castelló en la publicació del llibre Ponts de paraules, vaig tindre l'honor de conèixer el José Luís Martín, un personatge digne d'ingressar en la més patafísica de les acadèmies. José Luís és, junt amb Félix Bella, l'home que hi ha darrere de la inexplicable editorial valenciana Campgràfic, de la qual ja us he parlat alguna vegada. Com ja deveu saber, és una casa dedicada exclusivament a l'edició de llibres i manuals de tipografia. Si això ja seria estrany en tota una Barcelona, en una ciutat com València resulta quasi heroic. I això que comença a haver-hi un cert ambient tipogràfic. Vegeu, per exemple, si no vos ho creieu, el web Cuatro tipos, que mantenen Tomàs Gorria, Herminio Javier Fernández, Javier Pérez Belmonte i Diego Obiol.\nJosé Luís Martín, que és de nissaga d'impressors, té la impremta més endreçada i polida que he vist en la vida. Si haveu entrat mai en una, ja sabeu que us podeu esperar: pisos renegrits per la tinta, màquines xorrant greix, operaris malcarats i bruts fins les orelles, un pandemònium digne dels budells de la Panderola… Res d'això es pot trobar a Martín Impressors, a banda de l'inevitable sacseig de les màquines, que diries que brunzeixen, i la industriositat habitual dels maquinistes i mossos, d'impol·lutes, blaves granotes. José Luís, un home amable, amb l'aire humil i un poc despistat que, a vegades, adquirixen les persones que saben tant, va tindre la cortesia d'obsequiar-nos, al Manel i a mi, amb un dels primers exemplars de la seua tesi doctoral, dedicada a un altre patafísic, l'impressor, dissenyador i tipògraf Ricard Giralt Miracle.\nJosé Luís ens contava que al llibre havia reduït considerablement el text original del seu treball d'investigació per a concedir protagonisme a la reproducció del treball gràfic de Giralt Miracle.\nL'estudi comença amb un petit repàs al context històric i tipogràfic, necessari per a entendre el lloc on s'inscriu el treball de Giralt, segueix amb el període de formació de Giralt a l'editorial Seix i Barral, per a endinsar-se després en el gruix de la seua creació més personal, que abasta el seu treball a l'Instituto de Arte Gráfico, Filògraf , les edicions de l'editorial PEN, el seu treball per a editorials –Aymà, La Gaya Ciencia, Destino…–, i les seues relacions amb els artistes que li eren contemporanis –Miró, Brossa, Tàpies, Zobel…–.\nEnmig hi ha una mostra d'un del que ell anomenava plaquettes, que eren, com diu José Luís, "unos pequeños cuadernos, publicaciones de bibliófilo, que Ricard Giralt Miracle utilizaba para enviar a sus amigos, clientes y posibles clientes, desde los años cincuenta hasta el final de su vida […] como felicitaciones de Navidad o avisos de vacaciones". En aquestes plaquettes és on Giralt es permetia una més radical llibertat creativa i on feia servir tota mena de recursos gràfics de manera innovadora. Els resultats eren d'una meravellosa i inspiradora delicadesa.\nLes il·lustracions pertanyen a José Luís Martín Montesinos, Ricard Giralt Miracle. El diálogo entre la tipografia y el diseño gráfico, Campgráfic editors, València, 2008\nPenjat per Amadeu Sanz a les 07:49 6 comentaris\nThe Auld Byre, poema i estiu\nAra fa un any buscava inspiració a Escòcia, a la casa dels meus cunyats, un antic estable enmig dels verds més intensos. Aquest dissabte xafogós de juliol, carregat de núvols cabuts que passen, vol fer-se'n eco, d'aquells assajos de poemes a l'estable. La imatge és de l'artista Cy Twombly, que exposa aquests dies a la Modern Tate de Londres.\nThe Auld Byre\nRegires pels racons del vell estable\nnits enceses al pati i dins la llar.\nPètals de sal, espurnes i un cel amable,\nque estripa un doll de dubtes per veure-hi clar.\nMentre el desig s'amaga puges escales,\nbasteix cases antigues el teu desmai.\nVora els murs la paraula que bat ses ales:\ntrobar el fum de sempre que et mena al mai.\nPenjat per Begonya Mezquita a les 19:20 7 comentaris\nPenjat per Amadeu Sanz a les 10:35 4 comentaris\nUn dissabte a Chesil\nM’estic endinsant en l’obra de Ian McEwan en ordre invers. És a dir, el primer que he llegit, A la platja de Chesil –recomanat fa uns mesos en aquest mateix bloc- ha resultat ser el darrer que ha escrit l’autor. Com que volia combinar aquest fet amb el meu tarannà metòdic, vaig prendre la decisió de llegir-los en ordre contrari a la seua creació. Total, que després que Amadeu ens animara a llegir aquesta novel·leta, Vera me la va regalar. Tan bon punt iniciava el meu habitual maig gensfeiner, vaig llegir-me-la de dos mossos. Tot seguit vaig flipar per a, posteriorment, passar a comprar i llegir Dissabte en una edició econòmica de La butxaca.\nEs tracta de dos llibres de temàtiques molt paregudes. Semblaria que McEwan provà a fer una destil·lació a Chesil de la novel·la anterior –i molt més llarga-, Dissabte. Degut a una necessitat indefugible de continuar gaudint d’aquest autor, vaig llegir-me’ls pràcticament seguits, de manera que en ocasions confonia la mare de Henry amb la de l’Edward!\nHe llegit ací i allà que el nostre autor parla de la fragilitat de la vida. A Dissabte, aquesta fragilitat es centra en l’adn, les malalties degeneratives causades per cèl·lules petitíssimes i en decisions que et poden fer canviar la vida. A Chesil, a la falta de comunicació que es produeix en les hores postcasori de l’Edward i la Florence. Aquesta incomunicació capgirarà totalment el seu futur.\nLa sensació que en vaig tenir jo, però, és que més que no fragilitat, caldria parlar de riquesa. El narrador mateix ens ho diu a Dissabte: “El continuen complaent l’ordenació aleatòria del món, les probabilitats inimaginables contra qualsevol condició concreta. Creia en milions de milions de futurs possibles; la selecció del pur atzar i de les lleis físiques li semblaven una alliberació de les intrigues d’un déu lúgubre”\nEl que jo voldria destacar-ne en aquestes línies és la part constructiva de les dues novel·les. A l’escriptura musical, la forma és fonamental. De fet, tot és forma. Una eina bàsica d’aquesta escriptura musical és prendre un element i jugar constantment amb ell. Et pot servir per crear el tot i la part. El pots trobar a la soprano, però també al clarinet baix. A la melodia i a l’acompanyament.\nEm va sorprendre trobar aquesta manera de construir en les dues novel·les que conec de l’autor d’Aldershot. A totes dues hi ha un principi constructor –l’element a que feia referència adés-: una unitat (una part) que ho conté tot. És a dir, hi ha una concepció fractal. I aquesta fractalitat la trobarem a molts dels elements de les dues novel·les, si bé principalment a Dissabte.\nA Chesil, l’autor fa encabir dues vides senceres en una escena que no deu durar més de deu hores (i, a més, en tan sols 139 planes!). Fins i tot hi narra el futur de la parella. I aquesta idea es repeteix fractalment en la novel·la anterior, Dissabte. Ací trobem un llibre que narra la vida d’un sol dia d’en Henry Perowne. Aquest dia, a les mans de McEwan, donarà de si: no només ens assabentem de tot el que ocorre en aquelles vint-i-quatre hores sinó que, a partir d’elles, coneixerem tot el passat i bona part del futur del nostre protagonista. A banda, Henry Perowne no podia tenir cap altra professió que neurocirurgià: és un especialista en cèl·lules (de mida imperceptible però que marquen tota una vida). Una cèl·lula que encabeix tota una vida. Un dia que encabeix tota una vida. Però, a més, l’estructura del llibre –seguint l’estructura d’una vida: episodis- està format per un enfilall d’escenes (la conversa amb el fill, la topada dels cotxes, la partida d’esquaix, la visita a sa mare, malalta d’Alzheimer...). I aquestes escenes, de nou, contenen, d’alguna manera, tot el llibre, tota la vida.\nPer exemple, a l’escena de l’esquaix, McEwan li dedica més de vint planes a una partida entre el protagonista i un amic seu. És prodigiós tot el que pot narrar l’autor en aquesta escena. Val a dir que jo, que no coneixia aquest esport, vaig acabar les vint planes sense saber si es juga amb xarxa o ambsense. Vaig haver d’acudir a un especialista (que anomenarem AS) per aclarir-me que “ambsense, àlex, ambsense!”.\nDissabte: un dia que no és laborable però tampoc no és festiu. És el dissabte vital. És l’etapa dissabte. Ja no ets al dijous, encara menys al dimarts. Encara no ets al diumenge, però el tens a tocar de mà. Els seus dissabtes esdevindran diumenges.\nFeia temps que no gaudia amb uns llibre com ho fet amb aquests dos. Ian McEwan escriu realment bé. De vegades acabes pensant que el millor d’un llibre –o el màxim que en pots esperar- és que la trama siga interessant. Afortunadament, de tant en tant et van apareixent –amb comptagotes- aquestes joies que et tornen l’autèntic plaer de la lectura.\nA la platja de Chesil et deixa un regust amarg. Dissabte et provoca una estima immensa, intensa per la vida.\nAra em toca la novel·la escrita abans de Dissabte –una preqüela?-: Expiació. L’acaba d’editar La butxaca a un preu irrisori. Ja la tinc. Ja us en conte.\nPenjat per Àlex Andrés a les 23:03 2 comentaris


Hotel Areaone Obihiro Obihiro Japó - Ofertes d'hotels amb els MILLORS DESCOMPTES EN LÍNIA\n5-10 Nishi 2 jo Minami, Obihiro, Obihiro, Japó, 080-0012 - Veure al mapa\nBen situat a la els paisatges, els restaurants area de Obihiro ciutat, Hotel Areaone Obihiro us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Areaone Obihiro, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hotel Areaone Obihiro no troba competidors en cap categoria.\nTots els tipus de viatgers (88) Viatger de Negocis (1) Parelles (27) Viatgers en solitari (7) Famílies amb infants petits (5) Famílies amb infants grans (25) Grups (23)\nTots els tipus de viatgers (283) Parelles (76) Viatgers en solitari (24) Famílies amb infants petits (85) Famílies amb infants grans (48) Grups (50)


Iniciativa Rierenca | L’Ajuntament de La Riera de Gaià perd un ajut econòmic per alguna entitat del municipi per desídia\n14 Comentaris | "L’Ajuntament de La Riera de Gaià perd un ajut econòmic per alguna entitat del municipi per desídia" »\nLOS ILUMINATTI : PROU DE SANTA CREU\n09/07/2009, at 15:52 [ Respon ]\nESTIC FART de la hipocresía de la santa creu, quan val la medalleta de or, o argent, sou uns cínics, a través de la santa creu teniu una doble moral, BOICOT JA A LA SANTA CREU!\nDr.House : He tornat\n08/07/2009, at 10:20 [ Respon ]\nBenvolguts rierencs sembla que heu de continuar observant persones que creuen saber de política ja que només en parlen,.... això és una assignatura filosofia o retòrica, i em sembla que no sé si la gent d'iniciativa té les suficients competències i trajectòria professional a darrera que avali una confiança de la gent del poble.\nEl futur s'ha de dissenyar també des del tema sanitari i educatiu, en l'educatiu què se'n sap de la futura escola?\nSobre el tema dels plens, crec que algunes persones podrien quedar en evidència des del punt de vista polític, sobretot quan veus que independentment del partit, hi ha una certa hipocresia en determinats actes culturals i religiosos en els quals he assistit en aquest any.\nSuposo que a vegades la hipocresia va unida a una manera de fer política,... i així és normal que la gent no tingui la quimica amb el polític.\nPer sort, les persones que conec de la riera són més transparents, i estan per sobre d'algunes actuacions de polítics o simpatitzants, al final sempre queda el tracte personal i la honestedat en la feina laboral.\nMalgrat l'esperadrap o tirita del blog personal sempre opino el que penso.\nprofessor keita : vots\n12/06/2009, at 13:15 [ Respon ]\nei, jo voto a esquerre però akesta vegade no vaig votar, però a les d'ajuntament si que penso votar, i crec que molta gent com jo farà el mateix\nL`ANIMA NEGRA : KELVIN ó cero absoluto , va por ti.\n11/06/2009, at 20:49 [ Respon ]\nEl debat frontista entre PSOE i PP a l`estil anys 30 és una gran mentida.El PP i PSOE ,fan propaganda dirigida als espanyols,i si cal en catala.Ells saben que tenen una bossa de votans potencial a Catalunya,és a dir amb sentiment espayol in secula,secolorum,el PSOE i PP les tenen clares,Espanya són ells i només ells.I a més hi ha gent que s`ho creu i tot.Fan pena els seus dirigents miserables,que es dirigeixen a uns votans del seu escarransit nivell intelectual.De pena,fan pena,quina miseria.\nJ.M.SOLE : KELVIN l`estrapolat\n10/06/2009, at 19:42 [ Respon ]\nMira Hèctor,"ja no es alimenten molles" .Que savi que era l`Ovidi,en aquestes eleccions europees molts "catalans" ens em quedat a casa. La situacio és molt més greu tant des del punt de vista politic com administratiu.Cal un camvi,cal renovació,cal aire fresc,foc nou,però sobretot cal il-lusió i motivacio .Caldra anar per FEINA!!!!\n10/06/2009, at 17:36 [ Respon ]\nSi, però si ens agafem així els números, CiU ha pujat, IC-V quasi s'ha quedat igual només perdent-ne dos i ERC ha perdut un 40% de vots. Vols dir que es pot extrapolar?\ngrados kelvin : extrapolacion\n10/06/2009, at 09:25 [ Respon ]\nHector, ojo a los sociatas 84 y ppc 52 votos, te aviso ya estan akí, ojo en las próximas.\nL`ANIMA NEGRA : L` abstencio\n08/06/2009, at 17:50 [ Respon ]\nBon dia!!!.La teoria de l`abstencio és deguda en bona part a la manca de representacio d`aquells que volen "regenerar" l`ambit politic a catalunya,i podrem constatarla en les eleccions al parlament del 2010,per tan tots aquets catalans "endormiscats" estem en realitat "stand way", a l`espera i amb el motor en marxa. L`unica medicina que la "clase" politica coneix és el fracàs.Nomes el seu fracas és la nostre oportunitat.La tardor será calenta, i aquells que fan pronòstics en base a xifres menystenint l`abstencioó fracasaran.salud PD salutacions Farenheit 451\nmartivirgili : Participació\n06/06/2009, at 19:13 [ Respon ]\nNo se si l´Ajuntament de la Riera te ROM ( Reglament Organic Municipal), que dins del marc de la Llei Organica de Regim Local, cada Ajuntament el pot el.laborar dins de les seves necessitats i/o preferencies.\nLa LORG, permet la participació dels ciutadans en els Plens Municipals, els mecanismes son varis, pero el mes arrelat, es que sigui a traves d´entitats o col.lectius del poble, que mitjançant una instancia demanan poder tenir veu en el Ple Municipal, avui dia es molt habitual,normalment es demana intervenir en temes concrets que es tractan en el mateix Ple, fen la intervenció en el moment uqe ho determina el ROM, per tant com desconec si La Riera te o no ROM; sería bo que la oposició, demanés la confecció del mateix o si n´hi ha reglamentar la participació ciiutadana, altra cosa es si existeix o no voluntat politica de fer-ho, igual com donar els plens en directe per internet, que es pot fer i a mes molt baratet.\nel terratinent : els plens\n06/06/2009, at 15:32 [ Respon ]\nuna uep què? plens per internet? que la gent vegi el despotisme amb que actuem? haber de reprimir cridar, i humiliar l'oposició? o que vegin la cara de no entendre ni papa, d'alguns dels regidors, quan es parla de qualsevol tema?\naqui, la informació passa primer pel ministeri de propaganda, perdó, la revista. i si no ens interessa, no publiquem res.\n06/06/2009, at 09:13 [ Respon ]\nLes sessions dels de tots els ajuntaments són obertes a tothom. Només es deixa a decisió de l'equip de govern si la gent del poble pot intervenir o no. En el cas del nostre poble, només poden fer preguntes els regidors/es. Pel que fa al tema de gravar, suposo que s'hauria de fer la corresponent consulta. Hi ha alguns municipis, on han instal·lat una wecam a la sala de plens per poder seguir els plens en directe des de casa i es poden fer preguntes a través dels e-mails.\nJSagues : Els Plens\n06/06/2009, at 06:28 [ Respon ]\nNo els de Berga, els de l'Ajuntament. Oi que són públics i que qualsevol hi pot assistir? Si és així, seria legal i possible gravar-los en vídeo i penjar-los al YouTube? Tothom hauria de poder gaudir d'espectacles surrealistes d'aquesta mena, almenys riuríem!\nForaster : Autèntics\n05/06/2009, at 13:39 [ Respon ]\nCollons!!!, i aquestos son els autèntics rierencs del poble que s'estimen tant La Riera i la santa creu i resulta que no demanen res per l'entitat!!!. Quina Vergonya d'ajuntament!!!!!.\npepin white : trankilos ke lo resuelvo\n04/06/2009, at 21:01 [ Respon ]\nComo vengan los sociatas al poble rierenc, ya está resuelto tó, porfa, ke venga la Leyre pajín, ke peazo de tía, pero ke nivel, jo crec que el Rierot es mereix,gent així,


Torelló Viticultors dóna el tret de sortida de «La Barbaquiú». Tots els dissabtes fins al 26 de juny – Barnafotopress\nTorelló Viticultors dóna el tret de sortida de «La Barbaquiú». Tots els dissabtes fins al 26 de juny\nTexto y Fotos – Carlos Ferriz.\nAquest dissabte 5 de juny va començar la presentació de la seva nova proposta gastronòmica «La Barbaquiú» a la seva emblemàtica Finca Can Martí’, l’esdeveniment va tenir una gran acceptació pel públic present que van degustar un magnífic menú amenitzat amb música i un servei ràpid i excel·lent.\nUn lloc ideal per a realitzar aquesta proposta gastronòmica envoltat de vinyes i un paisatge bucòlic on la Piaggio Ape 500 (model de l’any 1964) que acaba d’arribar a la masia de Can Martí, reconvertida en «moto-bar» vintage donar un toc a l’esdeveniment retro molt divertit, acompanyada al fons de dos magnifiques i grans graelles de foc de llenya de vinya.\nPer començar es va oferir una copa de benvinguda Torelló Pál.lid Rosé 2018, acompanyada amb pa i oli d’oliva verge extra Torelló de gran gust de paladar, posteriorment no van parar de delectar-nos amb els plats, que els cambrers ens anaven servint directament a la taula un darrere l’altre a qual més deliciós.\nBroqueta de tomàquet cherry, dàtil amb bacó i pinya\nTramezzino amb sobrassada i ou de cordorniz\nAmanida primavera amb tonyina\nBotifarra tirallonga especial i botifarra negra\nFesols de Santa Pau saltejades amb cansalada\nI per finalitzar Gelidense i xapes de xocolata\nTot això acompanyat d’una ampolla de Tradicional Brut Nature, Vi Blanc o Negre Torelló a triar pels comensals.\nLa música no va parar, animant el públic a sortir a ballar fins al final de la festa «Barbequiú».\nLes properes Barbequiú seran els propers 12,19 i 26 de Juny, recomanem que no us la “perdeu”.\nLa BarbaquiúTorelló Viticultors\nEntrada anterior Segura Viudas inicia el nuevo ciclo de conciertos con Manu Guix\nEntrada siguiente La Gleva estrena ‘Carnicera’, l’última proposta de l’autor argentí Javier Daulte


Bloc Empotrat: de juny 2020\nEsperó Nord a l'Aguda Gran.\nEl segón llarg i el final del tercer ens han semblat molt xulos,amb ambient i continuïtat.\nLa resta normalet amb un tram més trencadot a la tercera tirada.\nLa via roman semiequipada a base de ponts de roca i pitons,no hi ha cap expansió.Les reunions tenen totes almenys dues assegurances però cap expansió.\nCombinable amb altres de la paret o esportiva,jo només conec la Via del Quico.\nAccés: Cal anar fins al municipi de la Nou de Berguedà.Creuem el poble en direcció Malanyeu. En un revolt marcat deixem un trencant a l'esquerra que porta a Malanyeu,nosaltres anem a la dreta cap a La Clusa.Seguidament creuem una casa pel mig.Després l'asfalt desapareix i continuem circulant per pista.Hem d'estacionar al quilómetre 2.4,en un marcat revolt a esquerres,un parell o tres de revolts per sota de la Formatgeria i quan ja no veiem l'Aguda Gran.\nAproximació: Pugem per un corriol,creuem un rec i acabem de pujar fins a una pista.Seguim aquesta pista de baixada passant per sota la mateixa cara Nord.Aquesta cara és la que es veu des de la pista i és també per on va l'Esperó Nord.A la vertical de la via hi ha un corriol que puja fins al peu de via.Boix llaçat,es veu una alzina llaçada més amunt.No hi ha ni el pitó ni l'expansió que marca la ressenya.\nOrientació: Hi vàrem anar un dia de nuvol,m'imagino que deu ser Nord.\nMaterial: Nosaltres hem emprat unes setze cintes exprés,doble corda,vagues sabineres,algún tascó i un joc de friends des de l'Alien verd al Camalot del 3.\nDescens: Des de la darrera reunió hem crestejat uns vint metres (II/III) amb molt de compte de no tirar pedres a la dreta per on surt la clàssica i concorreguda Via d'en Quico.Localitzem la última role d'aquesta via( dos bolts amb anella i cadena ),uns deu metres abans del pal del cim.\nNosaltres hem desgrimpat el darrer llarg de la Via del QuicoDesprés hem fet dos ràpels per aquesta via: 20 i 50\nRessenyes de Penia di Canazei.\nSector situat al passeig del poble de Canazei,tope urban.Sector interessant per dies de tempesta inminent ja que amb una mica de sort podrem aparcar a 20 metres de les vies.Això si,serem l'espectacle de tots els turistes.\nHo dic de memória però recordo alguna via pul.lida i d'altres no tant,equipament més o menys actualitzat així com vies curtes i amb mala llet.\nLes ressenyes són extretes del blog ilusionealpina.Gràcies!!!.\nVia de les Cabres a la Codolosa.\nUna més per anar sumant metres a la Codolosa.Nosaltres hem enllaçat la segona i la tercera tirada amb 55 metres. El primer llarg no l'hem fet.\nMaterial: Hem possat un Camalot 0.75 a la segona tirada.\nDescens: Rapelant per la mateixa via,no recordo amb exactitud si calien recanvis.\nReequipamemt de la Directa Estel a la Roca Gran d'en Ferrús.\nHe vist en algún grup de whatsap que la Directe Estel a la Roca Gran d'en Ferrús ha estat reequipada.Sembla ser que s'han deixat les reunions equipades amb anelles.\nSi algú te més dades s'agraeix la informació.\nPublicat per Bloc Empotrat a 15:27 24 comentaris:\nRessenyes del Sector Contravent,Céllecs.\nFem una visita llampec a aquest sector que es troba situat entre els sectors Zurullade i Chikimonki de manera que podem sumar una vintena d'itineraris en el mateix pany de paret.\nLes vies ens han agradat força,amb una bona combinació de moviments atlètics i finura,prou varietat de grau entre el V i el 6b.\nEl peu de via no és massa cómode,però tampoc crec que sigui perillós per anar-hi amb els nens o els gossos.\nL'accés el fem a partir de La Roca del Vallès o d'Orrius segons vinguem del Vallès o del Maresme.Cal agafar la carretera ???? que uneix aquests dos municipis fins al km.4 aproximadament on hi ha el Coll de Sant Bartomeu.\nSi venim de la Roca girarem a la dreta i si venim d'Orrius a l'esquerra aparcant a les inmediacions de l'Ermita de Sant Bartomeu.\nL'aproximació no dura gaire més de 10 minuts però és ben costeruda.De darrera l'ermita hi surten dues pistes en direcció al Vallès,totes dues ténen una cadena a l'inici.\nNosaltres seguirem la que fa pujada,la de més amunt.Superades dues dreceres arribarem a sota d'una torre de guaita ( turó de Céllecs ?).Ja veurem les xapes del sector Chikimonki,després venen el Contravent i el Zurullade.\nLa orientació jo diria que és Sud Oest,amb sol a partir de les 2 de la tarda aproximadament.\nL'equipament generalment està format per parabolts però queden espits més antics així com algún clau bastant atrotinat.\nLa roca és granit,en general les vies no patinen.\nPerdoneu però les ressenyes i mapes no se d'on han sortit.Si algú ho sap demano permís i cito fonts.\nSajolida a Malanyeu.\nEns ha agradat molt,típic gruyere de roca súper bona i d'escalada entretinguda,més per l'autoasegurament que pels moviments en si.Més o menys et pots anar assegurant bé però l'emplaçament de les assegurances no és del tot evident ni acaben quedant tot lo bé que voldriem.\nA l'inici de la primera tirada així com al final de les altres dues es podrien xapar els bolts de la veïna Stock de cock i Variant de les Monges Mascles respectivament.\nVia mantinguda i amb graus de continuïtat.M'ha semblat que el recorregut és ben lógic,si tens una mínima idea de per on va la via amb les dues bones ressenyes d'en Lluís i l'Edu es va trobant molt bé.\nIgual de bona que Nadal,Maria de Ca l'Anglada i Aromes de Malanyeu amb les quals comparteix estil.\nAproximació: Del poble seguim el PR passant per darrera de l'església. Un cop hem sortit del poble arribem a una cruïlla de pistes.El PR baixa cap a una casa, nosaltres hem d'agafar la pista de dalt que ens portarà a un altre mas.Just abans d'arribar a aquest segon mas hi ha un camí a ma dreta que puja a uns camps enfeixats. Pujem fins aquests camps i els travessem cap a l'esquerra per una traça amb alguna fita i arribem al bosc.Planejem un moment i de seguida baixem a un rec,el creuem i pugem a la paret. Inici dalt d'un pedestal tot esquivant els bolts de la clàssica Stock de Coc\nMaterial: Nosaltres hem cossit les plaques a ferralla,m'imagino que escaladors més bregats en l'autoprotecció empraran menys ferro.El cas és que hem possat alguns tascons,un joc de friends des de l'Alien verd al Camalot del 3 repetint 0.75,1 i 2 i una desena de vagues i cordinos de diametres compresos entre el 5 i el 8.Per xapar tot aixó hem necessitat 18 cintes exprés així com doble corda.\nOrientació: Sud,crec que hi ha sol a la paret fins cap allà les 5.\nHoraris: Del cotxe a peu de via 20' tant per anar com per tornar.4 hores per fer la via i rapelar-la.\nGrau obligat: V+,mantingut.Suposo que per trampejar-lo caldria mandanga més potent que els friends.\nDescens: Nosaltres hem rapelat per la veïna Stoc de Coc amb 2 ràpels:40 i 65 ( desgrimpada III ).\nReequipamemt de la Directa Estel a la Roca Gran d'...


Baños, Llansana, Carulla i Masferrer intervindran divendres en l’acte del Palau Sant Jordi | ANC Badalona per la Independència\n← El Parlament de Dinamarca debatrà sobre l’autodeterminació de Catalunya el mes vinent\nEl desànim és una estratègia de l’adversari →\nBaños, Llansana, Carulla i Masferrer intervindran divendres en l’acte del Palau Sant Jordi\nPosted on 21/04/2015\tby ancbdn4\nL’ANC, Òmnium i l’AMI encaren aquesta setmana un nou acte de demostració de força sobiranista, que es farà divendres al Palau Sant Jordi amb el tema ‘Tornen les urnes. Tornem al carrer‘. Fa dies que es van exhaurir les 15.500 entrades per a assistir-hi i els organitzadors, aplegats en la campanya ‘Ara és l’hora’, volen ampliar l’acte a l’exterior. ‘Volem omplir l’Anella Olímpica’, ha dit la presidenta de l’ANC, Carme Forcadell, en la conferència de premsa de presentació de l’acte. ‘Volem demostrar a l’estat espanyol que desinflats que estem’, ha afegit amb ironia.\nEl propòsit de l’acte de divendres és doble: d’una banda, demostrar que el procés sobiranista no es desinfla i, d’una altra, vincular directament la independència amb les eleccions municipals, que pels organitzadors són ‘la primera volta del 27-S’.\nEntre les 15.500 persones que ompliran el Palau Sant Jordi, hi haurà batlles, regidors i candidats a les eleccions municipals. La pretensió és que hi hagi tots els candidats ‘que vulguin un veritable canvi per a Catalunya’. Carme Forcadell ha subratllat que no es demanaria cap filiació política i no ha concretat quants candidats s’havien registrat fins ara ni quants se n’haurien de menester per a omplir l’espai que tindran reservat, a la part central del Palau Sant Jordi.\nDes d’aquest punt es viurà un dels moments destacats, quan els candidats formaran un mosaic amb un lema que encara no s’ha fet públic. ‘Volem fer molt visibles els candidats a alcaldes’, ha dit la presidenta d’Òmnium, Muriel Casals. El president de l’Associació de Municipis per la Independència (AMI), Josep Maria Vila d’Abadal, ha explicat que els candidats que hi volen assistir es registren a través de l’AMI i, tot i que no ha volgut posar-ne gaires exemples, sí que ha garantit la presència del batlle de Barcelona, Xavier Trias, encara que la capital catalana no sigui adherida a l’associació.\nL’acte començarà a l’exterior del Palau Sant Jordi a les 18.00 amb actuacions musicals. A partir de les 20.00, ja a dins, hi haurà l’acte polític, que es dividirà en quatre parts: ‘la força municipal’, amb discurs de Vila d’Abadal; ‘camí del 27-S’, amb discurs del periodista Antonio Baños; ‘després del 27-S’, amb una conversa sobre la construcció de la república catalana amb l’ex-diputada d’ERC Marina Llansana i Ferran Civit, membre del secretariat de l’ANC; i ‘independència: l’instrument’, en què l’actriu Montserrat Carulla i el seu nét Aleix Peña dialogaran sobre el perquè de la independència. Muriel Casals i Carme Forcadell faran els discursos de cloenda. L’acte serà presentat per Quim Masferrer i Eloi Vila.\nLa campanya s’intensifica\nDesprés d’haver estat aprovat el pre-acord del full de ruta amb CDC i ERC –al qual compten sumar-hi més partits i entitats–, l’ANC, Òmnium i l’AMI han intensificat la campanya mirant, primer de tot, les eleccions del mes vinent, i també, les plebiscitàries del 27-S. L’ANC ja ha anunciat que l’Onze de Setembre es faria una gran mobilització a l’avinguda Meridiana de Barcelona, i la setmana passada va repartir mig milió de diaris a les àrees metropolitanes de Barcelona i Tarragona explicant l’oportunitat de la independència per a Catalunya.\nPer una altra banda, Òmnium ha començat a organitzar els ‘Superdissabtes’, també pensant en el 27-S. Són trobades per tot el país amb socis i col·laboradors per a eixamplar la base social a favor de la independència. A més, prepara el Catalan Weekend, que es farà del 25 al 28 de juny, i que consisteix a convidar gent de països europeus perquè coneguin de primera mà el procés que viu Catalunya.\nFont: Vilaweb, dilluns 20 d’abril del 2015\nhttp://www.vilaweb.cat/noticia/4249728/20150420/banos-llansana-carulla-masferrer-intervindran-divendres-lacte-palau-sant-jordi.html [Consulta: 21-4-2015]


Un incendi crema dues finques d´hivernacles a Vilassar de Dalt | La Clau -Revista gratuïta del Maresme\nUn incendi crema dues finques d´hivernacles a Vilassar de Dalt\nLes finques afectades són les de can Lleonart, can Sors i Esclosa. El foc, tal com informa el consistori vilassarenc, va començar a tres quarts de tres de la tarda a la finca de can Lleonart per causes que encara es desconeixen. Les flames van afectar també la finca de can Sors i l´Esclosa.\nPel que fa a les tasques d´extinció hi van participar un total de 15 dotacions dels Bombers de la Generalitat i dos helicòpters que van aconseguir estabilitzar el foc cap a un quart de cinc de la tarda i, finalment, es va donar per controlat a un quart de sis. Les fortes ratxes de vent, que van arribar a superar els 80 km/h, van dificultar la feina dels bombers i van impedir que s’enlairessin els avions.\nEn el sinistre, tot i que que no es van haver de lamentar danys personals, la Policia Local de Vilassar de Dalt va evacuar set persones d’edificis propers per precaució


Amics arbres · Arbres amics: Campionat d'home de terra\nGrimpacat Associació de grimpadors d'arbres de Catalunya, organitza el primer campionat d’home de terra.\nL’Esdeveniment serà el primer d’aquesta mena que s’organitza a Europa.\nQuè és l’home de terra? Doncs és l’home que ajuda des de terra al podador que està enfilat dalt de l’arbre. El fet de que sigui “l’ajudant” molts cops resta notorietat a la seva feina, però en sí és tan important com la de l’home que està dalt. En certa manera aquest campionat ve a ser com si en rallis de cotxes es fes un campionat de copilots i vol posar en relleu la capacitat i coneixements d’aquests operaris.\nLa prova consta de diferents parts\n- Prova de motoserra. On es demostra el coneixement i experiència en el maneig d’aquesta màquina.\n- Prova de polipast. On s’ha de muntar un sistema de politges per simular l'abatiment en la tala d’un arbre.\n- Prova de nusos. Aquí es competirà demostrant l’habilitat i pulcritud alhora de anusar unes cordes segons uns models. Els nusos són una eina bàsica pel trepador i l’home de terra, malgrat avui en dia alguns s’estan substituint per dispositius mecànics el seu coneixement és encara imprescindible per la seguretat i la feina en la trepa d’arbres.\n- Prova de pèndol. Aquesta és una prova de punteria on es simula la baixada controlada d’una branca podada i ens mostrarà la perícia de l’home de terra per fer-la caure en un lloc concret.\n- Prova de rescat. L’home de terra no treballa dalt de l’arbre, però està (i ho ha d’estar) capacitat per a trepar en cas de necessitat, com per exemple en un possible rescat d’un podador ferit. En aquesta prova es simula això, que l’home de dalt ha patit un problema i l’home de terra l’ha d’anar a buscar i fer-lo baixar fins a terra.\nUn cop acabades aquestes proves les dues persones amb millor puntuació competiran en la final.\nEl campionat serà el dissabte catorze d’abril a les 9:30 del matí, al parc Samà, un parc amb uns arbres magnífics que el trobaràs entre Vinyals i Montbrió del Camp a Tarragona.\nSi vols competir posa’t amb contacte amb Àlex 616521998. Preu de la inscripció 20€\nO si no, vine com espectador d’aquest esdeveniment pioner a Europa. No t’ho perdis!\nPosat per Guillem Nicolàs i Larruy a les 19:07\njosep sibilla ha dit...\nTrobo que està molt bé que es faci un campionat d'aquest tipus, així molta gent del sector dels espais verds que desconeix aquestes tècniques de treball té la oportunitat de millorar el tracte que dona als arbres i millorar moltíssim en seguretat i prevenció de riscos. Estic segur que serà un exit, només per veure el parc ja val la pena anar-hi.\nEns veiem allà el dissabte 14!! salutacions a tots-es.\nAlerta ! S'ha ajornat pel dia 5 de maig !!!\nMai m'han agradat les competicions laborals però crec que és una molt bona ocasió per a intercanviar experiències i fer coneixences.\nBona trobada a tothom i qui tingui pressa que comenci a pujar !


A més, el consistori, amb la col•laboració de Bankia, ha editat el catàleg 'Enric Alfons. Viatjar, conéixer i pintar' en valencià, castellà i anglés per tal de recollir de forma acurada la seua obra. El manual compta amb la col•laboració de figures de la rellevància de Romà de la Calle, Boye Llorens i José María Nieto.\nAvançat al seu temps.\nPer comprovar-ho, es pot fer amb accés lliure a la Sala d'Exposicions de la Casa de l'Ensenyança (C/ Del riu) en horari de vesprades de dimarts a diumenge, de 17:30 fins a les 20:30 h. i als matins de dimarts, dimecres i divendres de 10:00 a 13:00 h.\nMás en esta categoría: « La Guardia Civil detiene a 14 personas por su implicación en delitos de trafico de drogas en Alginet, Benifaió, Sollana, Carlet y Cullera La Diputació y la Universitat renuevan su programa de transferencia de conocimiento a las comarcas »


Tan bonica aquesta nit Entradium-(e)an\nFantàstic! El primer que em ve al cap és qualitat. Musical, a la guitarra, les veus, el frasseig i la tècnica, i teatral, als gestos i les mirades, a l'escena i les llums. Què més? Màgia, bellesa, hum Gehiago irakurri r, rigor i flexibilitat... Ho tenen tot. Val molt la pena, ho recomano al 200% i espero amb candeletes a que en facin un disc!


El Camp Nou celebra el triplet amb un discurs amb sabor a comiat d'Alves\n70.000 persones s'han donat cita a l'estadi després de la rua pels carrers de la ciutat que ha aplegat 200.000 persones\nLuis Enrique salta al terreny de joc amb els seus assistents per festejar el triplet del Barça / ALBERT GEA / REUTERS\nBarcelonaA tres quarts d'onze, amb el Camp Nou a les fosques, i milers de punts blancs a les graderies -els mòbils dels seguidors convertits en estels per donar la benvinguda als jugadors-, s'ha iniciat la celebració del triplet del Barça: "Un somni blaugrana". Cinc nens que s'estiraven en cinc llits situats al cercle central donaven el tret de sortida a la festa que han viscut més de 70.000 aficionats que s'han aplegat a l'estadi. El Camp Nou ple, perquè el gol sud no s'ha obert al públic, ja que s'hi han situat cinc grans pantalles per acompanyar la festa.\nEls membres del cos tècnic i els futbolistes han sortit d'una d'aquestes pantalles. Luis Enrique ho ha fet abraçat del seus amics i ajudants, Robert Moreno i Juan Carlos Unzué. Un dels més aclamats ha estat Dani Alves, que ha entrat al terreny de joc i s'ha agenollat per besar la gespa del que ha estat casa seva durant 7 anys. El públic li ha demostrat que està amb ell, i li ha ofert una de les ovacions més grans, inferior a la de Messi i Xavi però, grans protagonistes.\nLuis Enrique ha estat el primer en parlar. "Ja heu vist que l'ambició d'aquests jugadors no té límit, tres copes com a tres sols. Vosaltres i nosaltres sabem que no ha estat un camí fàcil. Heu estat aquí, us ho agraïm", ha dit el tècnic asturià. "Seguim fent història, intentarem que en el futur segueixi sent així", ha afegit abans de passar-li el micròfon a Xavi. "Ja tenim el triplet! La rua ha estat impressionant", ha arrencat l'egarenc: "Us trobaré moltíssim a faltar". El relleu de Xavi l'ha agafat Iniesta, que ha estat assaltat pels seus companys. "Després d'un any difícil, dur, com va ser l'any passat, tornar aquí és increïble", ha dit Messi.\nQuan Alves ha agafat el micròfon, el Camp Nou ha bramat: "Alves queda't" i ha impedit que comencés a parlar. "Gràcies per fer-me feliç. No sé si el somni ha arribat al final, però mentre duri, fem que sigui etern. Sóc un més de vosaltres", ha dit emocionat.\n"Ja les tornem a tenir aquí", ha arrencat Piqué, que ha dit que l'afició es va menjar a la de la Juve. "Quan vam venir aquí al 2009, pensava que no ho tornaríem a fer, però ho hem tornat a fer, som el millor equip del món", ha dit el central barceloní, que ha fet embogir el Camp Nou amb un nom: "Gràcies Kevin Roldán, aquí va començar tot".\nLa festa al Camp Nou ha culminat una llarga jornada que s'havia iniciat a Berlín durant la matinada. La plantilla del Barça ha desfilat durant més de tres hores pels carrers de Barcelona, en la ja habitual i multitudinària rua de celebració. Segons l'Ajuntament de Barcelona, més de 200.000 persones s'han aplegat als carrers de la ciutat per acompanyar els campions. La festa s'ha iniciat a prop de l'Arc de Triomf, a les 19 hores, i el recorregut s'ha acabat a Les Corts passats uns minuts de les 22 hores.\nCamp Nou Celebració Barça triplet


Mor un nen de cinc anys en un incendi a Mallorca\nTRAGÈDIA A LES BALEARS\nEl menor era a la primera planta d'una casa unifamiliar a la localitat mallorquina de Vilafranca de Bonany\nEls serveis d'emergència i els bombers no van poder fer res per reanimar el nen, que va morir abans d'arribar a l'hospital\nMallorca - Dissabte, 25/01/2020 - 15:06\nUn menor de cinc anys d’edat ha mort avui en un incendi que ha tingut lloc en una vivenda unifamiliar al municipi de Vilafranca de Bonany (Mallorca). Segons han informat els Bombers de Mallorca, l’incendi s’ha declarat entorn de les 10.30 hores a la primera planta de la casa unifamiliar.\nFins al lloc del sinistre s’han desplaçat els bombers de dos parcs de Bombers de Mallorca, en concret el de Manacor i el de Felanitx. També s’hi van desplaçar dos tècnics i un sergent de guàrdia.\nA més, s’ha avisat els Serveis d’Emergències (Samu 061) que han acudit a la trucada amb una unitat de suport vital avançat i dues unitats de suport vital bàsic.\nEls sanitaris desplaçats van provar de reanimar el menor afectat per l’incendi mitjançant la pràctica de la Reanimació Cardiopulmonar (RCP) durant una hora sense èxit, segons van informar des del servei del Samu 061.\nA l’incendi també van resultar afectats per inhalació de fum tres dels bombers desplaçats fins a la zona. Tots ells han sigut traslladats fins a l’hospital de Manacor amb pronòstic lleu. Els serveis sanitaris també van atendre al mateix lloc per inhalació de fum dues persones de la família més, un nen i la seva àvia. La dona també ha requerit atenció psicològica per estar en estat de xoc.\nMés informació de Actualitat\nMals rotllos al supermercat\nEls Tedax fan detonar una granada en un centre de 'menes' a Madrid


Es canvia el sentit de diversos carrers de Camprodon - Ripollès Digital\nEs canvia el sentit de diversos carrers de Camprodon\nÉs la primera fase del Pla Local de Seguretat Viària\nDimarts, 12 de març de 2019 a les 11:08h\nLa carretera de Sant Joan és una de les vies afectades | Laura Segur\nCamprodon encara la recta final del mandat municipal desenvolupant diversos projectes. Un d’ells és l’execució de la primera fase del Pla Local de Seguretat Viària. Les actuacions consisteixen en el canvi de sentit d’alguns carrers, que passen de ser de doble sentit a sentit únic.\nAl sud del municipi, s’està actuant a l’entrada de la carretera de Sant Joan i al Passeig de la Muralla, fet que provocarà que el carrer del Camp de la Vila passi a ser de doble sentit. A l’aparcament de grans dimensions que hi ha en aquest sector s’hi podrà accedir pel mateix carrer i també pel vial del Parc de la Mare de la Font, on també hi ha diverses places d’estacionament per a vehicles. A la zona nord del municipi, està previst actuar als carrers Llandrius i Alexandre Galí, que envolten equipaments com la piscina municipal i l’Institut Germans Vila Riera.\nLes actuacions han començat aquesta setmana i van acompanyades del reforç de la senyalització, la limitació de la velocitat i una nova distribució de l’estacionament de vehicles. El Pla Local de Seguretat Viària, que s’ha de desenvolupar fins el 2021, ha estat aprovat per l’ajuntament amb la supervisió del Servei Català de Trànsit.


LA SOCA: Aquell mapa\nEste mapa que es veu a la imatge era la plantilla amb la que els xiquets de la meua generació –els que estudiavem EGB a cavall entre el final del franquisme i l’inici de la transició- dibuixavem el contorn de la península Ibèrica i situavem les regions i ciutats. Curiosa i útil. La regla del mapa, li deiem.\nDes que fa uns dies la vaig trobar a un calaix de casa ma mare la tinc al davant del Mac. ¿Fetitxisme?\n1. Està dibuixada València. Així, solament amb el nom de “Valencia” i, per suposat les tres “províncies germanes”. Però, no región valenciana, no reino de valencia, no país valenciano... Valencia, a seques. Tal i com demanen alguns.\n2. Si anem al nord no trabarem Cantàbria. La província de Santander està inclosa dins de la regió de Castella la Vella.\n3. Perquè n’hi havia una Castella-La Nova (el que ara és Castella-La Maxa), però incloent-hi Madrid i La Rioja.\n4. Per cert, la regió de Lleó està escindida de l’actual Castella-Lleó i inclou les províncies de Lleó, Zamora i Salamanca.\n5. Però, el detall sublim és la regió de Múrcia que agrupava dos províncies: Murcia i Albacete. Ai, Albacete.\nEl que ja no recorde és si la realitat era eixa mateixa. Si les regions que estudiavem eren eixes o qui rotulà el mapa es va “tirar de la moto”.\nTot açò m’ha fet recordar un vell article (ho sent no el vaig guardar) del nostre Joan Francesc Mira a El Temps –deuria ser a principis dels noranta- que parlava de visualitzar els mapes i quan d’important hi és a l’hora d’dentificar la pròpia nació:\nEls valencians tenim en ment, més o menys, el mapa del País Valencià. Sabríem dibuixar-lo. També els espanyols tenen clara eixa pell de bou estirada. Molts ja s’han acostumat a llevar Portugal i identifiquensense massa dificultats el contorn de la península sense el territori lusità.\nPerò, ¿quants espanyols sabrien reconèixer eixa seua pell de bou sense el contorn de, posem per cas, Euskadi? ¿I sense Catalunya?. Podem anar més lluny: llem-hi també Galícia, per parlar dels territoris amb alts graus de consciència nacional. O sense Navarra. ¿I si ens atrevim i retallem per la frontera que marca el País Valencià? ¿Qué queda? ¿Quína poca cosa de mapa queda? ¿Quí pot vore eixe mapa i no esgarrifar-se? ¿A qué s’asembla?\nÉs impossible. No feu eixe exercici a les vostres cases, és perillós. Ja ho he fet jo: queda una cosa més o menys com esta:\nEl dia que això es puga visualitzar...\n[Quedaria molt agraït si algú puguera posar la referència d’aquell article de Mira]\nPublicado por Soca en 5.2.08\nEtiquetas: Joan Francesc Mira, Nacionalisme, País Valencià, Valencianisme\nbasset1707 ha dit...\nJo le dibuixat moltes vegades però m'atrevit a fer-lo sense Aragó.\nDoncs també, Aragó té, segurament, més consciència nacional pròpia que València.\n6 de febrer de 2008 a les 23:38\nJo també tinc a casa un mapa d'eixos de plastic, però és físic, amb els rius i les cordilleres. Això sí, no és meu, que en la meua época ja no s'empraven XDD\nTampoc vaig estudiar eixes "regions", clar, però si et puc confirmar que eren les oficials durant el Franquisme; fins i tot abans, tinc un Atles de geografia de 1920 que té eixes mateixes "regions". El cas d'Albacete és molt curiós, perquè ha ballat sempre entre Castella i Múrcia. El problema és el de sempre, la divisió privincial sense sentit, perquè en realitat la meitat nord de de la província és clarament castellana i manxega, mentres que la meitat sud és murciana; així, estiga on estiga, sempre hi ha mitja província "fora de lloc".\nQuant al tema del mapa de J.F. Mira, no conec l'article concret, però sí sé que això ho ha repetit moltes vegades, i encara no fa molt ho deia en alguna conferència.\nI finalment, en efecte, jo també llevaria Aragó d'eixe mapa. ;)\n7 de febrer de 2008 a les 23:20\nSequier, com sempre, moltes gràcies pels teus aclariments.\nPerò, el que està clar és que les províncies vinguerren per quedar-se.\nI, sí, en un futur article pintarem de nou el mapeta sense Aragó. Per cert, ¿caldria pintar-lo també sense Andalusia?\nMoltes gràcies pels aclariments, com sempre.\n7 de febrer de 2008 a les 23:38


Recepta de Panettone Nadalenc - Moretó\nCom sabeu, el Nadal ja és aquí, i cada vegada més les tradicions de països veïns conviuen en fleques i pastisseries de casa nostra. Aquest és el cas d’una recepta boníssima d’un dolç italià molt típic de Nadal, el Panettone.\nDe varietats n’hi ha de xocolata i taronja, de passes, de pera i altres fruites. Aquesta recepta que compartim porta com a ingredient estrella farina de força a la massa, que incorpora tots els enzims i reguladors necessaris per a l’elaboració d’un bon Panettone, a més, es caracteritza per tenir un alt contingut en gluten de gran qualitat, molt de temps de pastat i una abundant absorció d’aigua.\n100 gr de farina de força Moretó\n70 gr d’aigua tèbia\nLa ratlladura d’una llimona i una taronja\n600 gr de farina de força Moretó\n200 gr de passes\nPel preferment escalfem l’aigua 30 segons i afegim el llevat, després barregem tots els ingredients. La bola de massa que quedi la taparem amb film i deixarem llevar mínim 30 minuts.\nPosem tots els ingredients de la massa en un bol, també ajuntem el preferment i ho barregem tot.\nEl temps de pastat serà d’uns 15-20 minuts, fins a obtenir una massa homogènia. Tornem a cobrir amb paper fils, i deixem reposar un mínim de dues hores.\nPer últim, procedim a donar-li forma al Panettone. Amb ajuda d’un rodell, estirem la massa, deixant una capa rectangular i fina.\nPer sobre d’ella, posarem les passes, repartint-les per tota la superfície. Des de una punt, doblegarem i enrotllarem fins l’altre. Quedarà un cilindre, el qual enrotllarem de nou en forma de cargol. Deixarem de nou reposar un mínim de dues hores, fins que la massa arribi al bord del motlle.\nJa només falta fornejar! Preescalfem el forn a 180ºC, calor a dalt i a Baix durant uns 45\nBon nadal a tothom i a gaudir del millor panettone!\nnadal panettone Recepta\nRecepta de Panettone Nadalenc2017-12-232017-12-29https://www.moreto.cat/wp-content/uploads/2017/01/logotipo-moreto.pngMoretóhttps://www.moreto.cat/wp-content/uploads/2017/12/foto-panettone-en-baja.jpg200px200px\nHistòria i Pa (II)Novetats


Acte de lliurament dels premis als guanyadors del III Concurs d'Emprenedors Universitaris - Hemeroteca - Actualidad - Universitat de les Illes Balears\nSecciones: Acte de lliurament dels premis als guanyadors del III Concurs d'Emprenedors Universitaris\nActe de lliurament dels premis als guanyadors del III Concurs d'Emprenedors Universitaris\nS’han presentat 23 propostes a la tercera edició del concurs, adreçat a alumnes, titulats universitaris, personal d’administració i serveis i personal docent i investigador de la UIB\nDia: divendres, 9 de desembre de 2011\nLloc: Rectorat, Son Lledó,\nEl divendres dia 9 de desembre tindrà lloc la presentació i el lliurament dels premis als guanyadors del III Concurs d’Emprenedors Universitaris per la millor idea de negoci o projecte empresarial innovador i/o amb base tecnològica amb perspectives de constitució a les Illes Balears.\nUn total de 23 propostes s’han presentat a l’edició d’enguany, en la qual han pogut participar tots els membres de la comunitat universitària de la UIB, alumnes, titulats universitaris amb menys de cinc anys des que han acabat la carrera, personal d’administració i serveis i personal docent i investigador.\nEls premis els lliuraran el senyor Miquel Josep Deyà, director general d'Universitats, Recerca i Transferència del Coneixement, de la Conselleria d'Educació, Cultura i Universitats del Govern de les Illes Balears, el senyor Joan Alenyar, director de col·lectius de la Caixa de Balears, «Sa Nostra», i la doctora Montserrat Casas, Rectora de la Universitat de les Illes Balears. També hi assistiran la doctora Gemma Turnes, vicerectora d'Investigació, el doctor Víctor Cerdà, vicerector de Política Científica i Innovació, i el senyor Miquel Carrió, director de la Fundació Universitat-Empresa de les Illes Balears (FUEIB).\nEl III concurs d’Emprenedors Universitaris pretén fomentar la creació de noves empreses innovadores, aprofitant el potencial emprenedor de la Universitat i donant suport als universitaris perquè apliquin els coneixements adquirits i les experiències professionals al desenvolupament de nous serveis i productes viables comercialment. És una iniciativa més per donar suport a la creació de llocs de treball i a la dinamització de l’activitat econòmica de les Illes.\nEl concurs l’organitza la Universitat de les Illes Balears, mitjançant la Fundació Universitat-Empresa de les Illes Balears (FUEIB). És una iniciativa més de les accions d’innovació i de creació d’empreses emmarcades en el programa d’emprenedoria de la UIB, projecte RESET —Espai de l’Emprenedor i Suport a la Nova Empresa Tecnològica—,finançat per la Direcció General d’Universitats, Recerca i Transferència del Coneixement de la Conselleria d’Educació, Cultura i Universitats del Govern de les Illes Balears i la Caixa de Balears, «Sa Nostra».\nPer elaborar el pla d'empresa, els participants han gaudit d'ajuda i assessorament de la FUEIB a través del programa RESET.\nGuanyadors del III Concurs d'Emprenedors Universitaris\nFecha del evento: 09/12/2011


Iglesias no ha destituït Fachin, sinó que espera que dimiteixi després de la consulta que els inscrits de Podem han de respondre sobre la confluència amb Catalunya en Comú de cara a les eleccions del 21-D en el cas que guanyi aquesta opció. La direcció espanyola del partit no ha tolerat la línia pròpia de Fachin, que havia explicat la seva intenció de parlar amb els partits independentistes per a fer un front comú el 21-D per l’amnistia dels presos polítics i la defensa de les institucions catalanes.\nUn grup de cercles de Podem Catalunya havia reclamat a Iglesias que desautoritzés Fachin i convoqués una assemblea per a triar una nova direcció a Catalunya. La reunió d’aquesta tarda s’ha convocat de manera extraordinària i s’ha fet telemàticament.\nFachin ja ha reaccionat a Twitter citant la notícia de la Ser: ‘En moments excepcionals com els que viu Catalunya s’ha de parlar: independentistes i no independentistes. El sistema no ho permet. No passaran’.


Recepció institucional al nen sahrauí que passarà l’estiu amb una família d'acollida de la vila | Ajuntament de Palau-solità i Plegamans\nRecepció institucional al nen sahrauí que passarà l’estiu amb una família d'acollida de la vila\nNafei estarà a Palau-solità i Plegamans fins al 2 de setembre\nL’Ajuntament de Palau-solità i Plegamans ha ofert aquesta tarda una recepció a Nafei, d’11 anys, el nen sahrauí que participa en el projecte “Vacances en Pau”. L’acte ha tingut lloc aquesta tarda al saló de Plens i va comptar amb la presència de la família que aquest estiu acollirà el nen.\nNafei, en el seu segon any a Palau-solità i Plegamans, va tenir una rebuda institucional per part de l’alcalde, Oriol Lozano, que li va donar la benvinguda en nom de la Corporació i li va entregar una bossa amb obsequis per tal que tingui un record de la seva estada a Palau-solità i Plegamans. A l'acte van assistir la regidora d'Acció Social, Patrícia Freire, i Ignasi Altimir, membre de Caldes Solidària, entitat responsable de coordinar el projecte d’acollida a la vila conjuntament amb el Front Polisari. L’Ajuntament palauenc col·labora assumint despeses derivades de l’acollida.\nEn la recepció, Oriol Lozano ha destacat que un dels objectius de l’Ajuntament, “és poder encarar de cara a l’any que ve que Palau-solità i Plegamans pugui acollir més infants i que podem ser una mica més solidaris”, ha afegit a més que es posa sobre la taula “intentar buscar les futures col·laboracions, amb objectius a curt termini per signar un conveni entre l’Ajuntament i Caldes Solidària i començar a posar les idees en comú per treballar perquè puguem fer molta feina”.\nEl projecte “Vacances en Pau”, que funciona a l’estat espanyol des de l’any 1976, és una iniciativa humanitària i de cooperació, organitzada anualment, que consisteix en l'acollida de nens i nenes de 10 a 12 anys, provinents de cinc campaments de refugiats sahrauís en la regió algeriana de Tindouf, durant dos mesos d'estiu.\nEl projecte inclou a més de l’estada en famílies de nens i nenes sahrauís, activitats diverses de coneixement de l’entorn i contacte amb altres nens i nenes i facilita, també, l’atenció mèdica o especialitzada els nens i nenes que ho necessiten.\nNafei va arribar a Palau-solità i Plegamans el 5 de juliol i s'hi estarà fins al 2 de setembre. L’objectiu és que els menors puguin gaudir de la seva estada amb les famílies acollidores i de diferents activitats de lleure. Alhora també tenen l’oportunitat d’accedir a controls i revisions mèdiques.\nRebuda del Nafei per part de l'alcalde Oriol Lopez i la regidora Patricia Freire